2019-10-07 08:18:27
A Vas Megyei Rendőr-főkapitányság illetékességi területén az elmúlt 24 órában egy, súlyos sérüléssel járó közlekedési baleset történt. Munkatársaink további három, anyagi kárral végződött közlekedési balesetnél is helyszíneltek.
Személyi sérüléssel járó közlekedési baleset történt 2019. október 6-án, Oszkó belterületén. Egy helyi lakos lovas kocsival közlekedett a Rákóczi Ferenc utcában, amikor megfordulása során letért az útról, majd megpróbált visszatérni, azonban a megfordulás során a kocsin utazó két személy a földre zuhant. A baleset során az elsődleges orvosi vélemény szerint egy férfi súlyos, egy nő pedig könnyű sérüléseket szenvedett. A helyszíni intézkedés során felmerült a gyanú, hogy a jármű vezetője szeszes italt fogyasztott az elindulás előtt, amelyet az alkalmazott alkoholteszter is igazolt. Vele szemben járművezetés ittas állapotban vétség elkövetésének megalapozott gyanúja miatt büntetőeljárást indítottak. A baleset körülményeit a Körmendi Rendőrkapitányság büntetőeljárás keretében vizsgálja.